Il-yeon

Il-yeon (eller Iryeon, født 1206, død 1289) var en koreansk buddhistmunk som levde i kongedømmet Goryeo. Hans fødselsnavn var Kim Gyeong-myeong (金景明) og hans stilnavn Hoe-yeon (晦然).

Han ble munk ved Muryangsatempelet ved ni års ader og gjennomførte Seon-eksamenen da han var 22 år. Da han var 54 ble han gitt rang som «store lærer». Da han var 78 år gammel, tilbød kong Chungnyeol Il-yeon en posisjon og rang som nasjonal profet, noe han ikke ville ta imot. Kongen utnevnte han på ny, Il-yeon dro til hovedstaden Gaegyeong men returnerte raskt til fjellene med unnskyldningen om at hans gamle mor var syk. På den 8. dag i den sjuende måned i 1289 gjennomførte han et intervju med flere munker, deretter døde han.

Il-yeon var kjent som en produktiv forfatter, ifølge inskripsjonen på hans gravstein skal han ha skrevet 80 bind knyttet til buddhistiske emner. Bare en bok har overlevd, det er Samguk Yusa, den er ikke nevnt på gravinskripsjonen.

Referanser

Eksterne lenker
  [http://world.kbs.co.kr/english/program/program_koreanstory_detail.htm??lang=e&current_page=2&No=37821  Il Yeon, the Author of Memorabilia of the Three Kingdoms KBS World 8. mars 2012

Kategori:Koreanske buddhistmunker
Kategori:Goryeo